આમ ગુજરાત પોલીસની નજર સામે લોકો લૂંટાઈ રહ્યા હોવા છતાં ફરિયાદી કોણ છે તેવું કારણ આપી આ ઘટનાને નજર અંદાજ કરવામાં આવી રહી હતી, પણ કેટલાંક અધિકારીઓ સમજી ગયા હતા કે, ફરિયાદી ના હોવા છતાં ગેરકાયદે પ્રવૃત્તી હોવાને કારણે તેમાંથી પૈસા મળી શકે તેમ છે, દારૂમાં એક બુટલેગર આખા મહિનામાં કમાય તેના કરતા કોલ સેન્ટરનો માલિક એક દિવસમાં એટલી જ રકમ કમાઈ લે છે, આમ કોલ સેન્ટરની અઢળક કમાણી અંગે ખબર પડતા અમદાવાદ પોલીસ દ્વારા કોલ સેન્ટરના માલિકોને બોલાવી ધમકાવી પૈસાની માગણી શરૂ કરવામાં આવી હતી.